**Terrorangrepene i Brussel den 22. mars 2016** var et terrorangrep med samordnede eksplosjoner ved Brussel lufthavn og Brussels metro ved metrostasjonen Maalbeek/Maelbeek nær Europaparlamentet i Espace Léopold.

35 ofre og tre selvmordsbombere ble drept. 300 ble skadet, 61 av dem kritisk. 13 døde på Brussel lufthavn, mens de resterende 21 døde på metroen.

Forvarsel om mulig angrep
-------------------------

Politiet, etterretningen og myndighetene i Brussel hadde i flere dager fryktet at koordinerte ISIL-angrep var under forberedelse og nært forestående. I løpet av den foregående uken hadde det kommet en rekke forvarsler, funnet under razziaer på adresser i byen, skyteepisoder og arrestasjonen av den 26-årige fransk-marokkaneren Salah Abdeslam, som hadde vært en nøkkelperson under bombeangrepene i Paris fire måneder tidligere. Fire andre ble også arrestert i politiaksjonen; identiteten til en fra cellen som ikke ble anholdt, ble identifisert som den 24-årige belgisk-marokkaneren Najim Laachraoui. Det viste seg at han var blant angriperne på flyplassen noen dager senere.

Etter fire måneder på rømmen ble han arrestert under et anti-terrorist-raid i Molenbeek-delen av Brussel den 18. mars 2016, under hvilket han ble såret. Han ble antatt å ha vært i sluttfasen av planleggingen av nye terrorangrep. I en politiaksjon tre dager før i forstaden Forest var en antatt nær medarbeider av ham, den 35 år gamle algeriske Mohamed Belkaid, blitt skutt og drept av en av politiets skarpskyttere. Belkaid var innvandret til Sverige i 2010 og svensk gift, men forsvant fra bostedet i Märsta tre år etter bryllupet og antatt reist til Syria.

Den 20. mars gikk etterforskerne ut med opplysninger om at Abdeslam angivelig var i ferd med å planlegge nært forestående angrep, og at det hos ham (og som tidligere kjent på andre adresser noen dager før) var blitt funnet tunge våpen, ammunisjon og bombeutstyr (detonatorer), og et ISIL-flagg.

Angrepene
---------

Et videoovervåkningsbilde fra flyplassen, som ble frigitt av etterforskerne etter kort tid. Bildet viser Najim Laachraoui (venstre) og Ibrahim El Bakraoui (midten), kanskje med bombeutløsere skjult i den hånden de har hanske på. Den tredje personen (høyre) var utenfor faresonen da eksplosjonene kom. En drosjesjåfør gjenkjente de tre fra bildet og ledet politiet til den leilighet hvorfra han hadde kjørt dem til flyplassen.
### Brussels hovedlufthavn (Zaventem)

To eksplosjoner fant sted på den internasjonale flyplassen i Zaventem nordøst utenfor Brussel kort etter kl 8.00 om morgenen lokal (og norsk) tid, i den internasjonale avgangshallen ved terminal 3 i to deler av innsjekkingen, ved billettskrankene før sikkerhetssjekken. Den første bomben skal ha gått av nær en skranke hvor reisende betaler for overvekt, den andre nær kaffebaren Starbucks. Mange ble drept og såret. Det ble også forvoldt store skader på selve terminalbygningen. Deler av taket raste inn og glassplater knuste.

Ifølge en BBC-melding hadde det belgiske nyhetsbyrå *Belga* meldt at det var blitt hørt skudd og rop på arabisk før eksplosjonene. Den amerikanske avisen *Wall Street Journal* rapporterte at en flyplassarbeider sa at han hørte rop på arabisk kort før to eksplosjoner i avgangshallen som var tettpakket av folk.

Flyplassen ble stengt. Innkommende fly ble raskt omdirigert til andre lufthavner, som Brussel-Sør Charleroi lufthavn, Oostende-Brugge internasjonale lufthavn, Amsterdam-Schiphol og Frankfurt.

Belgias riksadvokatembede (*procureur du Roi* Frédéric van Leeuw og *Parquet de Bruxelles*) erklærte etter noen timer at de to eksplosjonene på Zaventem var selvmordsaksjoner. Det er etterpå blitt spekulert rundt om det bare var én person som utløste bomben, og at den andre bomben var i en koffert; et videopptak kan imidlertid peke i retning av to selvmordsbombere.

### Brussels tunnelbane (ved stasjonen Maelbeek)

Metronettet - Maelbeek retning øst
Quartier européen med metrostasjonene markert
Klokken 9.11 lokal tid eksploderte en muligens plassert og etterlatt sprengladning i midterste vogn av et trevogners togsett ved stasjonen Maelbeek/Maalbeek mens toget var på vei fra Maelbeek mot Schumann i Brussels metro. Dette angrepet ble også følt som kraftige luftstøt i nabostasjonene Schuman og Arts-Loi/Kunst-Wet.

Anslaget fant sted i byens såkalte *quartier européen*, så kalt på grunn av en rekke europeiske og EU-institusjoner i området. Det er om lag ti kilometer fra Zaventem-flyplassen.

Metroen ble stengt kort tid senere.

Der var en dansk statsborger blant de sårede; den 38-årige færøyske gymnasielæreren fra Klaksvík, Sólfinn Hansen, ble skadet i hodet.

Politiaksjon
------------

Få timer etter angrepene utførte politiet etter tips fra en drosjesjåfør en aksjon mot et hjem i Schaerbeek, nord i Brusselområdet, der de fant en spikerbombe, kjemikalier og et ISIL-flagg. Drosjesjåføren hadde bragt tre menn med bagasje, som de ikke lot ham håndtere, til flyplassen. Han fortalte at de ikke fikk all sin bagasje med seg i bilen og måtte la noe bli igjen. Politiet arresterte en mann på stedet.

De to antatte selvmordsbomberne ble etter kort tid identifisert av politiet som de ettersøkte brødrene Khalid og Brahim el-Bakraoui. Tredjemann ble antatt å være Najim Laachraoui, som hadde unnsluppet politiet under en razzia uken før terrorangrepet og også var ettersøkt. Alle tre var antatt å ha tilknytning til Paris-terroren i november 2015.

I en ny aksjon den 23. mars i Anderlecht, annetsteds i Brusselområdet, ble Laachroui først antatt funnet, men det viste seg at den arresterte ikke var ham.

Følger og reaksjoner
--------------------

Sikkerhetsnivået i Belgia ble av landets Organe de coordination pour l'analyse de la menace økt til høyeste nivå etter angrepene, og all kollektivtransport ble innstilt. All flytrafikk ble også stoppet.

Flere naboland høynet sikkerheten etter angrepene.

Borgermesteren i Paris, Anne Hidalgo, erklærte at Eiffeltårnet ville illumineres med de belgiske farger etter mørkets frembrudd 22. mars 2016.

Den belgiske regjering proklamerte tre dagers landesorg.

Kong Harald V, statsminister Erna Solberg og stortingspolitikere kondolerte de berørte etter terrorangrepene i Brussel. «Terrorangrepene i Brussel er grusomme. Norge fordømmer angrepene på det sterkeste, og mine tanker går nå til ofrene og deres pårørende», skrev Solberg på Twitter.

I mars 2017, ett år etter terrorangrepet, var fortsatt ett av ofrene på sykehus, den meget hardt skadede amerikansk-belgiske Karen Nortshield, som stod ved innsjekkingsskranken bare noen få meter fra der bomben gikk av.

Referanser
----------

1. ↑  ; besøksdato: 26. mars 2016.
2. ↑  «VG Direkte: Nyhetsdøgnet». *VG Direkte*. Arkivert fra originalen 6. september 2017. Besøkt 28. mars 2016.
3. 1 2  «Liveblog: Anschläge in Belgien Auch Deutsche bei Anschlag verletzt» **(Deutsch)**. 23. mars 2016. Besøkt 23. mars 2016.
4. ↑  Mokosch, Tanja. «Terror in Brüssel: Was wir über die Anschläge wissen» **(tysk)**. Besøkt 23. mars 2016.
5. ↑  «Belgian police checking if man detained is Paris terror attack suspect». CNN. 18. mars 2016. Besøkt 18. mars 2016.
6. ↑  Chrisafis, Angelique (18. mars 2016). «Paris attacks suspect Salah Abdeslam arrested in Brussels terror raid». *The Guardian* **(engelsk)**. ISSN 0261-3077. Besøkt 18. mars 2016.
7. ↑  Kennedy, Merrit (18. mars 2016). «Paris Attacks Suspect Salah Abdeslam Is Captured During Raid In Brussels». *NPR*. Besøkt 18. mars 2016.
8. ↑  Lilia Blaise (21. mars 2016). «Belgian Police Name Man Suspected of Being Salah Abdeslam’s Accomplice». *The New York Times*. Besøkt 21. mars 2016.
9. 1 2  «Paris attacks: Salah Abdeslam 'changed suicide bomb plan'». *BBC News*. 19. mars 2016. Besøkt 19. mars 2016.
10. ↑  *Terroristen bodde i Sverige – så var hans okända liv*, Aftonbladet 18. mars 2016, lest 22. mars 2016
11. ↑  SkyNews: Brussels Suspect Was-IS Member, 17. mars 2016, lest 22. mars 2016
12. ↑  «Shots in Brussels raid tied to Paris attacks». *CNN*. 15. mars 2016. Besøkt 15. mars 2016.
13. ↑  «Gunfire in Brussels raid on 'Paris attacks suspects'». *BBC News*. 15. mars 2016. Besøkt 15. mars 2016.
14. ↑  «Brussels raid: Suspect killed in anti-terror operation». *BBC News*. 15. mars 2016. Besøkt 15. mars 2016.
15. ↑  «This detail about how the suspected Brussels suicide bombers wore their gloves might have been a giveaway». *Business Insider*. Besøkt 22. mars 2016.
16. 1 2 3  «Brussels explosions: Airport and metro hit with 'at least 13 killed' - BBC News». *BBC News* **(engelsk)**. Besøkt 22. mars 2016.
17. 1 2 3  Weaver, Matthew. «Brussels explosions: multiple casualties after airport and metro blasts – live». *the Guardian*. Besøkt 22. mars 2016.
18. ↑  «Brussels explosions: Many dead in airport and metro terror attacks». *BBC News*. Besøkt 22. mars 2016.
19. 1 2  Matthew Weaver (22. mars 2016). «Brussels Airport explosions – live updates». *The Guardian*. Besøkt 22. mars 2016.
20. ↑  Natalia Drozdiak and Gabriele Steinhauser (22. mars 2016). «Brussels Rocked by Terrorist Attacks, Killing at Least 27 People». *WSJ*.
21. ↑  Thomson Reuters Foundation. «Attacks on Brussels airport, metro station kill around 20 - Belgian media». Besøkt 22. mars 2016.
22. ↑  William Plummer. «Bruxelles : le premier ministre belge déplore deux attentats «aveugles, violents et lâches»». *Le Figaro*. Besøkt 22. mars 2016.
23. ↑  «Vrees voor tiental doden bij explosie in metrostation Maalbeek». *De Standaard*. Besøkt 22. mars 2016.
24. ↑  «"15 doden en 10 zwaargewonden in Maalbeek", zegt MIVB». *deredactie.be*. Besøkt 22. mars 2016.
25. ↑  «Dagurin hevur verið kaotiskur fyri familjuna (Dagen har været kaotisk for familjen)» **(færøsk)**. kvf.fo. 22. mars 2016.
26. ↑  «Føroyingur millum tey særdu (Færing blant de sårede)» **(færøsk)**. kvf.fo. 22. mars 2016.
27. ↑  «Dansk statsborger såret under angrebene i Belgien». *ekstrabladet.dk*. Besøkt 23. mars 2016.
28. ↑  David Lawler (22. mars 2016). «Brussels attacks: 34 killed and hundreds wounded as Islamic State claims responsibility for airport and Metro bombings – live». *The Daily Telegraph*. Besøkt 22. mars 2016.
29. ↑  Ashley Cowburn (22. mars 2016). «Brussels attacks live updates: ISIL claims responsibility for bombings that have killed 31 as police launch raids». *The Independent*. Besøkt 22. mars 2016.
30. ↑  «Brussels attacks: 'Two brothers' behind airport suicide bombings». *BBC News*. 23. mars 2016. Besøkt 23. mars 2016.
31. ↑  Michael Isikoff (22. mars 2016). «U.S. officials believe more terrorists tied to Brussels attack are at large, plotting new strikes». *Yahoo! News*. Besøkt 22. mars 2016.
32. ↑  «Brussels airport attacker 'arrested'». BBC News. 23. mars 2016. Besøkt 23. mars 2016.
33. ↑  «Brussels attacks: Fugitive Najim Laachraoui 'arrested in Anderlecht by special forces unit' according to reports - latest». *The Telegraph*. 22. mars 2016.
34. 1 2  «Exclusif: Najim Laachraoui arrêté à Anderlecht ! (DIRECT)». DH. 23. mars 2016. Besøkt 23. mars 2016.
35. ↑  «Reported suicide bombing at Brussels airport in Belgium, and explosion at Maelbeek metro station». *www.cbsnews.com*. Besøkt 22. mars 2016.
36. ↑  «Live: Brussels rocked by deadly explosions during rush hour». *ABC News* **(engelsk)**. Besøkt 22. mars 2016.
37. ↑  «Flera döda och skadade efter kraftiga explosioner på flygplats i Bryssel». *Expressen*. Besøkt 22. mars 2016.
38. ↑  NRK. «Eksplosjoner i Brussel». *NRK*. Besøkt 22. mars 2016.
39. ↑  «Liveblog zu Attentaten in Brüssel» **(tysk)**. *Tagesschau*. 22. mars 2016. Besøkt 22. mars 2016.
40. ↑  «Belgium to Begin 3 Days of National Mourning». *The New York Times*. 22. mars 2016. Besøkt 22. mars 2016.
41. ↑  Norske politikere fordømmer Brussel-terror
42. ↑  1 year after 22 March Karen Northshield still in hospital - ‘Nobody should have to suffer this much’ De Standaard (lest 18. mars 2017)]

Eksterne lenker
---------------

* (en) 2016 Brussels bombings – kategori av bilder, video eller lyd på Commons Rediger på Wikidata
* «Direktrapport: Flera explosioner i Bryssel - Nyheter (Ekot)». Besøkt 22. mars 2016.
* «LIVE: Flera döda i explosioner på flygplats i Bryssel - Nyheterna - tv4.se». *tv4.se*. Besøkt 22. mars 2016.
* «Dubbla explosioner på Bryssels flygplats». *Aftonbladet*. Besøkt 22. mars 2016.
* «Live: Explosioner på Bryssels flygplats». *svt.se*. Besøkt 22. mars 2016.
* «Explosioner i Bryssel – flera döda på flygplatsen Zavantem - DN.SE». *DN.SE* **(svensk)**. Besøkt 22. mars 2016.
* «23 killed in blasts at Brussels airport, subway station». *CNN*. Besøkt 22. mars 2016.
* «Explosioner i Bryssel, Belgien». *www.krisinformation.se*. Besøkt 22. mars 2016.
* «Kondolanse fra Kong Harald V». *www.kongehuset.no*. Besøkt 23. mars 2016.

|  |  |
| --- | --- |
| Oppslagsverk/autoritetsdata | BBC Things
 |